Hvis du nød dagen i går, kan du godt glæde dig til i dag. Søndag bliver vejret endnu bedre, og temperaturen kan nogle steder komme helt op på 18 grader. - Vi har en rigtig smuk forårsdag forude, siger meteorolog ved TV 2 Vejret Lone Seir. Selvom dagen begynder koldt med temperaturer næsten nede på frysepunktet, vil der allerede fra være god chance for at se solen. Ude ved vestkysten er der nogle skyer, der kan give lidt smådryp, men det vil snart være overstået. De fleste vil opleve, at det overvejende er tørvejr ligesom i går. Vinden kommer fra nordøst og vil være svag til jævn. Det bliver mest blæsende ude ved kysterne, og i Østersøområdet ved Bornholm og ved Jammerbugten, kan vi måske ramme en frisk vind. Selvom dagen startede nede ved frysepunktet, kommer temperaturerne hurtigt til at stige, når solen får fat. De fleste steder kommer over ti grader, og nogle steder kan de komme op på 17-18 grader. Til gengæld er vi også ved at være så langt henne på foråret, at vi skal til at holde øje vores hud i solen. - UV-indekset er oppe på 3,5, så er man ude længere tid ad gangen, skal man tænke over, om man kan holde til solen, eller om man risikerer at skoldet, lyder det fra Lone Seir.

Opsummering:
Weekenden slutter af med udevejr - tørt og godt med sol.